NORAKSTS

|  |  |
| --- | --- |
| 17.12.2020. | Nr.19/25 |

**dzīvokļa īpašuma prohorova ielā 26-1, jelgavā,**

**atsavināšanas uzsākšana un izsoles noteikumu apstiprināšana**

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Dzīvokļa īpašums ar kadastra numuru 09009029586 Prohorova ielā 26-1, Jelgavā (turpmāk – Dzīvokļa īpašums), kas sastāv no dzīvokļa Nr.1 (telpu grupas kadastra apzīmējums 09000140174001005, viena istaba, krāsns apkure, kopējā platība 22,8 m2) un tam piekrītošajām kopīpašuma 228/2285 domājamām daļām no būvēm (kadastra apzīmējums 09000140174001, 09000140174002, 09000140174003) un zemes (kadastra apzīmējums 09000140174), ir ierakstīts Jelgavas pilsētas zemesgrāmatas nodalījumā Nr.5923-1 uz Jelgavas pilsētas domes vārda.

Likuma “Par palīdzību dzīvokļa jautājumu risināšanā” 16.panta pirmā daļa nosaka, ka dzīvojamai telpai, kas tiek izīrēta šajā likumā noteiktajā kārtībā, jābūt dzīvošanai derīgai.

Dzīvokļa īpašums nav izīrēts, jo tas nav derīgs dzīvošanai, tajā nepieciešams veikt remontdarbus, kā arī veikt finansiālus ieguldījumus dzīvojamās mājas Prohorova ielā 26, Jelgavā, kopīpašuma daļu remontam.

Ņemot vērā apstākli, ka Dzīvokļa īpašums dzīvošanai nav derīgs, Jelgavas pilsētas domes Dzīvokļu komisija 2019.gada 20.novembrī pieņēma lēmumu Nr.12/14.2 “Pašvaldības dzīvojamo telpu Prohorova ielā 26-1, Jelgavā nodošana atsavināšanai”, ar kuru nolēma ierosināt Dzīvokļa īpašumu nodot atsavināšanai.

Saskaņā ar Publiskas personas mantas atsavināšanas likuma (turpmāk-Atsavināšanas likums) 8.panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2020.gada 12.novembrī nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025.gada 21.jūnijam) novērtēja Dzīvokļa īpašumu un noteica tā vērtību 4600 *euro.*

Valsts zemes dienesta Nekustamā īpašuma Valsts kadastra informācijas sistēmā Dzīvokļa īpašuma vērtība ir noteikta 2781 *euro*.

Atsavināšanas likuma 3.panta pirmās daļas 1.punktā noteikts, ka pašvaldības nekustamo īpašumu var atsavināt, pārdodot to izsolē, savukārt šā likuma 15.pantā noteikts, ka izsole var būt mutiska ar augšupejošu soli.

Atsavināšanas likuma 36.panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem.

2020.gada 30.novembrī Jelgavas pilsētas pašvaldības īpašuma atsavināšanas komisija Dzīvokļa īpašumam noteica nosacīto cenu 4900 *euro*, izsoles soli 100 *euro*, nodrošinājumu – 490 *euro*, reģistrācijas maksu – 50*euro*, izpirkuma termiņu – 5 gadus.

Saskaņā ar likuma “Par pašvaldībām” 21.panta pirmās daļas 17.punktu, likuma “Par palīdzību dzīvokļa jautājumu risināšanā” 16.panta pirmo daļu, Atsavināšanas likuma 3.panta pirmās daļas 1.punktu, 8.pantu, 15.pantu, 36.panta trešo daļu, Jelgavas pilsētas domes Dzīvokļu komisijas 2019.gada 20.novembra lēmumu Nr.12/14.2 “Pašvaldības dzīvojamo telpu Prohorova ielā 26-1, Jelgavā nodošana atsavināšanai” un Jelgavas pilsētas pašvaldības īpašuma atsavināšanas komisijas 2020.gada 30.novembra lēmumu Nr.10/1 “Dzīvokļa īpašuma Prohorova ielā 26-1, Jelgavā, atsavināšana”,

**JELGAVAS PILSĒTAS DOME NOLEMJ:**

1. Atsavināt Jelgavas pilsētas pašvaldībai piederošo dzīvokļa īpašumu ar kadastra numuru 09009029586 Prohorova ielā 26-1, Jelgavā, kas sastāv no dzīvokļa Nr.1 (telpu grupas kadastra apzīmējums 09000140174001005, kopējā platība 22,8 m2) un tam piekrītošajām kopīpašuma 228/2285 domājamām daļām no būvēm (kadastra apzīmējums 09000140174001, 09000140174002, 09000140174003) un zemes (kadastra apzīmējums 09000140174), pārdodot to mutiskā izsolē ar augšupejošu soli.
2. Noteikt dzīvokļa īpašuma Prohorova ielā 26-1, Jelgavā, pārdošanas nosacīto cenu (izsoles sākumcenu) 4900 *euro*, izsoles soli 100*euro*, nodrošinājumu 490 *euro*, reģistrācijas maksu 50*euro*, nomaksas termiņu – 5 gadus.
3. Apstiprināt dzīvokļa īpašuma Prohorova ielā 26-1, Jelgavā, izsoles noteikumus (pielikumā).
4. Jelgavas pilsētas domes Izsoles komisijai rīkot dzīvokļa īpašuma Prohorova ielā 26-1, Jelgavā, izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 17.decembrī